**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v3.0” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015. gada 17. novembra Ministru kabineta noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35. uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”; 5. darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.

Statistikas likuma 20. un 26. pants  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v3.0” (turpmāk – Ministru kabineta rīkojuma projekts) tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 3.0 versijā projekta „Oficiālās statistikas portāls” (turpmāk – OSP projekts) detalizēts apraksts, kas tika izvērtēts atbilstoši VARAM izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis OSP projekta iekļaušanu IKT mērķarhitektūras kārtējā versijā, atzīmējot, ka OSP projekts nodrošinās iespējas atkalizmantot oficiālo statistiku un koplietot publicēšanas un vizualizēšanas risinājumus, ar to tieši veicinot darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu.OSP projektam ir izvirzīti šādi mērķi:1. Paaugstināt resursu izmantošanas efektivitāti oficiālās statistikas publicēšanā.

Daudzu iestāžu iesaiste oficiālās statistikas nodrošināšanā un statistikas publicēšanas koplietošanas risinājumu neesamība ir radījusi situāciju, ka katrai iestādei jāvelta laiks un resursi, lai nodrošinātu statistikas un metadatu publicēšanu. Izveidojot kopīgu publicēšanas un vizualizēšanas risinājumu, statistikas iestāžu resursi tiks izmantoti efektīvāk un racionālāk. 1. Vispusīgi informēt sabiedrību un veicināt oficiālās statistikas izmantošanu lēmumu pieņemšanā.

Oficiālās statistikas pieejamība veicinās sabiedrības informētību par valstī notiekošajiem sociālekonomiskajiem procesiem. Viegli pieejama un detalizēta statistika valsts pārvaldē, reģionālajā politikā un uzņēmējdarbībā veicinās izmantot statistikas datus lēmumu pieņemšanā. 1. Nodrošināt vienlīdzīgu attieksmi pret visiem oficiālās statistikas lietotājiem.

Publicējot oficiālo statistiku iepriekš paredzētā laikā saskaņā ar datu publicēšanas kalendāru, sabiedrībai pieejamā veidā tiks nodrošināta vienlīdzīga attieksme pret visiem statistikas lietotājiem. 1. Veicināt pareizu datu interpretāciju.

Dokumentējot metadatus un informējot datu lietotājus par statistikas vākšanu, aprēķinu metodoloģiju, kvalitātes rādītājiem, laikrindu salīdzināmību un dažādu statistikas rādītāju savstarpējo salīdzināmību, starptautisko salīdzināmību, tiks veicināta datu pareiza interpretācija un jēgpilni secinājumi. 1. Nodrošināt lietotājiem ērtu oficiālās statistikas atkalizmantošanu, mašīnlasīšanas iespējas.

Izmantojot mašīnsaskarni un statistikas konvertāciju tādos formātos kā XLS, CSV un citos datu apstrādei piemērotos formātos (json), tiks nodrošināta lietotājiem ērta datu izmantošanas iespēja, samazināts laiks un resursi, kas nepieciešami, lai no PDF vai DOC formātiem datus iegūtu formātos, kas ļauj datus apstrādāt, analizēt un vizualizēt. Samazināt izmaksas citu IT sistēmu veidotājiem (piemēram, biznesa analītikas), nodrošinot standartizētu oficiālās statistikas publicēšanu un samazinot nepieciešamību analītikas rīkus pielāgot dažādu iestāžu statistikas publicēšanas formātiem.1. Veicināt zinātnisko pētījumu veikšanu un pētījumu rezultātu izmantošanu.

Izveidojot netieši identificējamo datu kopu katalogu, kur būs ērti pieejama informācija par iespējām izmantot šos datus pētniecībā, procedūrām, kas jāveic, lai iegūtu piekļuvi datiem, tiks veicināta datu izmantošana pētniecības vajadzībām. Sniedzot sabiedrībai informāciju par pētījumu rezultātiem, tiks veicināta pētījumu rezultātu maksimāli efektīva izmantošana. Risināmās problēmasLai uzlabotu Oficiālās statistikas pieejamību, nepieciešams radīt vienotu oficiālās statistikas publicēšanas sistēmu visās statistikas iestādēs. Tas uzlabos oficiālās statistikas kvalitāti, datu izplatīšanas procesu efektivitāti, datu pieejamību un izmantošanu, lietotāju informētību un iestāžu komunikāciju datu izplatīšanas jautājumos. Statistikas portāls un vienoti principi ļaus nodrošināt kvalitatīvu oficiālās statistikas izplatīšanu atbilstoši Eiropas Statistikas prakses kodeksam, Ekonomiskās sadarbības un attīstības organizācijas (OECD) Padomes rekomendācijai par labo praksi statistikas jomā u.c. starptautiskiem standartiem. Savukārt sabiedrībai OSP projekts piedāvās vienotus navigācijas principus un lietotājam draudzīgu informācijas pakalpojumu pieejamību. 2016. gadā Valsts statistikās informācijas programmā iekļautas 55 valsts pārvaldes institūcijas. Šobrīd oficiālās statistikas, aprakstošo metadatu un datu kalendāru publicēšana un administrēšana organizēta decentralizēti, t.i., katras iestādes ietvaros, tērējot resursus individuālu risinājumu izstrādei. Esošās sistēmas ietvaros ir resursu ietilpīgi nodrošināt vienotus standartus attiecībā uz oficiālās statistikas izplatīšanu. Vairumā statistikas iestāžu esošā situācija statistikas publicēšanā neatbilst informācijas sabiedrības vajadzībām, jo tiek ierobežota pieeja datiem, apgrūtināta datu atkalizmantošana un statistikas iegūšanas process ir laikietilpīgs. Tā kā netiek nodrošināta iespēja automatizētai atkalizmantošanai, arī inovatīvu uz statistikas atkalizmantošanu balstītu produktu izstrāde ir apgrūtināta.Pastāvošā statistikas publicēšanas sistēma nav atbilstoša ne statistikas lietotāju vajadzībām, ne statistikas iestāžu resursu efektīvai izmantošanai. Lietotājam būtisku apgrūtinājumu rada tīmeklī izkliedētie dati, dažādas sistēmas, metadatu neesamība, kas ir šķērslis statistikas analīzei un interpretācijai. Statistikas iestādēm unikālu sistēmu izveide un uzturēšana radītu būtiski lielāku finansiālo slogu, nekā centralizēti veidots un uzturēts risinājums.Detalizēts politikas ietekmes novērtējums OSP projekts nodrošinās Statistikas likuma 20. un 26. panta prasību izpildi, kā arī uzlabos statistikas datu un metadatu pieejamību, kas veicinās:- vispusīgu sabiedrības informēšanu un oficiālās statistikas izmantošanu lēmumu pieņemšanā;- vienlīdzīgu attieksmi pret visiem oficiālās statistikas lietotājiem;- pareizu statistikas interpretāciju;- lietotājiem ērtu oficiālās statistikas atkalizmantošanu, arī mašīnlasīšanas iespējas;- zinātnisko pētījumu veikšanu un pētījumu rezultātu izmantošanu;- resursu izmantošanas efektivitāti oficiālās statistikas publicēšanā.Projekta lietderības pamatojumsEsošā statistikas publicēšanas sistēma ir decentralizēta, t.i., statistikas iestādes veido savas unikālas sistēmas statistikas publicēšanai, kā arī statistiku publicē formātos, kas apgrūtina statistikas izmantošanu lietotājiem. Analizējot pastāvošo praksi statistikas publicēšanā, ir konstatēts, ka vairumā gadījumu ir nepieciešami uzlabojumi: jāizveido laikrindas, aprakstošie metadati, publicēšanas kalendārs, jāmaina datņu formāts. Statistikas laikrindu publicēšanu un citas lietotājiem svarīgas statistikas publicēšanas prasības nevar izpildīt, ievietojot datnes mājaslapā – tam ir nepieciešams veidot speciālas statistikas publicēšanas sistēmas.Centralizētas statistikas publicēšanas risinājums – OSP projekts nodrošinās finansiālu ietaupījumu gan programmatūras risinājumu izstrādes un ieviešanas, gan arī darbības un uzturēšanas laikā, salīdzinot ar unikālu sistēmu veidošanu katrā statistikas iestādē.Ir veikts indikatīvs aprēķins par sociālekonomiskajiem ieguvumiem no centralizētas statistikas publicēšanas platformas izveides, pieņemot, ka OSP projekts aizvietos decentralizētu oficiālās statistikas publicēšanas sistēmu, kur katra statistikas iestāde realizētu savu datu un metadatu publicēšanas risinājumu.OSP projekta apraksts iekļauts Ministru kabineta rīkojuma projekta pielikumā.  |
|  3. | Projekta izstrādē iesaistītās institūcijas | Centrālā statistikas pārvalde  |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Oficiālajā statistikas portālā tiks publicēta visu oficiālo statistiku sagatavošanā iesaistīto iestāžu statistika, līdz ar to ir pamats uzskatīt, ka paplašināsies arī statistikas lietotāju (valsts iestāžu darbinieku, plašsaziņas līdzekļu, pētnieku, ekonomistu, komersantu, studentu un pārējo iedzīvotāju) skaits, kas izmanto šo pakalpojumu.Statistikas pieejamība veicinās uz faktiem balstītu argumentāciju un lēmumu pieņemšanu gan sabiedriskajā, gan privātajā sektorā.Oficiālās statistikas publicēšana statistikas portālā standartizētā veidā atvieglos tās izmantošanu, jo tiks nodrošināts viens centralizēts oficiālās statistikas avots, līdz ar to nebūs jāveic IT sistēmu pielāgošana un datu konvertācijas risinājumu izveide, lai tās pielāgotu dažādu iestāžu statistikas publicēšanas formātiem. |
| 2. | Tiesiskā regulējuma ietekme uz tautsaimniecību un administratīvo slogu | Oficiālās statistikas portāla izveide tiek veikta atbilstoši Statistikas likuma 20. pantam, portālā publicējamās informācijas saturs ir noteikts Statistikas likuma 19. pantā. Ar Oficiālās statistikas portāla projektu tiek realizētas Statistikas likuma normas, un tam nav tiešas ietekmes uz administratīvo slogu.Netieši uzlabojot statistikas pieejamību un atkalizmantojamību, administratīvais slogs datu lietotājiem (resursi statistikas atrašanai, konvertēšanai vajadzīgā formātā, vizualizēšanai u.c.) tiks samazināts. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (*euro*)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2016. gadu** | **izmaiņas, salīdzinot ar kārtējo 2016. gadu** | **izmaiņas, salīdzinot ar kārtējo 2016. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 14 579 | 58 318 |
| 2.1. valsts pamatbudžets | 0 | 0 | 0 | 14 579 | 58 318 |
| 2.2. valsts speciālais budžets | 0 | 0 | 0 | 0 |  |
| 2.3. pašvaldību budžets | 0 | 0 | 0 | 0 |  |
| 3. Finansiālā ietekme: | 0 | 0 | 0 | -14 579 | -58 318 |
| 3.1. valsts pamatbudžets | 0 | 0 | 0 | -14 579 | -58 318 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | x | 0 | 0 | 0 | 0 |
| 5. Precizētā finansiālā ietekme: | x | 0 | 0 | -14 579 | -58 318 |
| 5.1. valsts pamatbudžets | 0 | 0 | -14 579 | -58 318 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu Statistikas likuma prasību (spēkā no 01.01.2018.) izpildi oficiālās statistikas publicēšanā un ilgtspējīgu OSP projekta rezultātā izstrādāto IKT risinājumu darbību, pēc OSP projekta termiņa beigām ir plānojamas ikgadējās IKT risinājumu uzturēšanas izmaksas, kas veidos 133 848 *euro*. Daļa no uzturēšanas izmaksām, veicot iekšēju līdzekļu pārdali un novirzot resursus, kas iesaistīti CSP publisko datubāžu uzturēšanā, 58 848 *euro* apmērā tiks segta no budžeta programmas 24.00.00 “Statistiskās informācijas nodrošināšana” (ar ko tiks segtas izmaksas - CSP sagatavotās statistikas publicēšana OSP, visa OSP satura rediģēšana un tulkošana, IT atbalsts). Lai veiktu Statistikas likuma 20. pantā un 26. pantā noteikto papildus funkciju organizēt visu statistikas iestāžu oficiālās statistikas, metadatu un pētniecības datu kataloga publicēšanu, kā arī segtu izdevumus, kas saistīti ar OSP IKT risinājumu uzturēšanu (licences, atjauninājumi, drošības audits, uzlabojumi) nepieciešams ikgadējais finansējums 75 000 *euro* apmērā, no kura 47 873 *euro* veido atlīdzības darbiniekiem un 27 127 *euro* pārējie uzturēšanas izdevumi (licences, atjauninājumi, drošības audits, uzlabojumi u.c.).Funkciju realizēšanai CSP novirzīs esošās štata vietas, izveidojot šādus amatus:* Sistēmu analītiķis (amata saime 19.3, amata līmenis IIA, mēnešalgu grupa 11),
* Sistēmu administrators (amata saime 19.5, amata līmenis IIIA, mēnešalgu grupa 10)

Plānotais finansējums atlīdzībai sastādīs 47 873 *euro,* no kuriem 16 682 *euro* tiks segti likvidējot esošos divus intervētāju amatus (18.6. saime II līmenis).Papildus izmaksas IKT risinājumu un sistēmas uzturēšanai ir 58 318 *euro*, kuras būs nepieciešamas pēc projekta pabeigšanas t.i. sākot ar 2018. gada 4. ceturksni.Lai nodrošinātu ikgadējās uzturēšanas izmaksas projekta ietvaros izveidotajam OSP, par kuras uzturēšanu ir atbildīga CSP, nepieciešams papildu finansējums 58 318 *euro* 24.00.00 programmā “Statistiskās informācijas nodrošināšana” ik gadu, sākot no 2018.gada 4.ceturkšņa. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | OSP projekts tiks finansēts no Eiropas reģionālās attīstības fonda līdzekļiem, un tā kopējais finansējuma apjoms ir 0,5 miljoni *euro*, no tiem 2017. gadā – 320 tūkstoši *euro*, 2018. gadā – 180 tūkstoši e*uro*. Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrālā statistikas pārvalde |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

27.09.2016 10:14

1955

Vides aizsardzības un reģionālās attīstības ministrijas

Elektronisko pakalpojumu departamenta

Informācijas sistēmu arhitektūras nodaļa

IKT pārvaldības procesu vadītāja

Lelda Kalniņa

67026576

lelda.kalnina@varam.gov.lv